CELEX: 62008FN0055
Language: el
Date: 2008-06-05 00:00:00
Title: Υπόθεση F-55/08: Προσφυγή/αγωγή της 5ης Ιουνίου 2008 — De Nicola κατά ΕΤΕ

15.8.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 209/73
            
         Προσφυγή/αγωγή της 5ης Ιουνίου 2008 — De Nicola κατά ΕΤΕ
   (Υπόθεση F-55/08)
   (2008/C 209/135)
   Γλώσσα διαδικασίας: η ιταλική
   Διάδικοι
   
      Προσφεύγων/ενάγων: Carlo De Nicola (Strassen, Λουξεμβούργο) (εκπρόσωπος: L. Isola, δικηγόρος)
   
      Καθής/εναγομένη: Ευρωπαϊκή Τράπεζα Επενδύσεων
   Αντικείμενο και περιγραφή της διαφοράς
   Αφενός, εν μέρει ακύρωση αποφάσεως της επιτροπής προσφυγών σχετικά με την αξιολόγηση του προσφεύγοντος/ενάγοντος για το έτος 2006. Αφετέρου, αίτημα να αναγνωρισθεί ότι ο προσφεύγων/ενάγων υπέστη ηθική παρενόχληση στον χώρο εργασίας και να υποχρεωθεί η καθής/εναγομένη να παύσει την εν λόγω ηθική παρενόχληση και να αποκαταστήσει τη ζημία που υπέστη ο προσφεύγων/ενάγων.
   Αιτήματα του προσφεύγοντος/ενάγοντος
   Ο προσφεύγων/ενάγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση που ανακοινώθηκε μέσω ηλεκτρονικού ταχυδρομείου στις 17 Νοεμβρίου 2007 και αντίγραφο της οποίας διαβιβάστηκε στις 19 Δεκεμβρίου 2007, κατά το μέρος που η επιτροπή προσφυγών απέρριψε τη διοικητική προσφυγή του προσφεύγοντος/ενάγοντος κατά της αξιολογήσεώς του, εκ μέρους των ιεραρχικώς ανωτέρων του, για το έτος 2006, κατά το μέρος που δέχεται ότι ο προσφεύγων/ενάγων παραιτήθηκε της ενστάσεώς του με την οποία προέβαλε ότι η διαδικασία αξιολογήσεως για το έτος 2006 ενέχει ελαττώματα και, τέλος, κατά το μέρος που διατείνεται ότι ο προσφεύγων/ενάγων δέχθηκε τις αιτιάσεις των ιεραρχικώς ανωτέρων του·
            
         
               —
            
            
               να ακυρώσει τις αποφάσεις περί προαγωγών της 13ης Ιουλίου 2007, κατά το μέρος που ο προσφεύγων/ενάγων δεν θεωρήθηκε προακτέος στο πλαίσιο των αποφάσεων περί μεταβάσεως από την ομάδα καθηκόντων Ε στην ομάδα καθηκόντων D·
            
         
               —
            
            
               να ακυρώσει όλες τις συναφείς, τις προκύπτουσες από την εν λόγω απόφαση και τις προγενέστερες αυτής πράξεις, συμπεριλαμβανομένης της αξιολογήσεως του προσφεύγοντος/ενάγοντος για το έτος 2006, επίσης κατά το μέρος που δεν προτάθηκε, ως προς τον προσφεύγοντα/ενάγοντα, ο βαθμός A ή ο βαθμός B+ και η προαγωγή του στην ομάδα καθηκόντων D, και, εφόσον ενδείκνυται, να αναγνωρίσει την έλλειψη νομιμότητας και το ανεφάρμοστο των περιορισμών (ποσοτικών και μη ποσοτικών) που επιβλήθηκαν με τις οδηγίες που παρέσχε η διεύθυνση ανθρωπίνων πόρων·
            
         
               —
            
            
               να αναγνωρίσει ότι ο προσφεύγων/ενάγων υπέστη ηθική παρενόχληση στον χώρο εργασίας·
            
         
               —
            
            
               να υποχρεώσει την ΕΤΕ να παύσει την εν λόγω ηθική παρενόχληση του προσφεύγοντος/ενάγοντος και να αποκαταστήσει την, ενεστώσα ή μέλλουσα, υλική ζημία και ζημία λόγω σωματικών βλαβών καθώς και να παράσχει χρηματική ικανοποίηση λόγω ηθικής βλάβης·
            
         
               —
            
            
               να καταδικάσει την καθής/εναγομένη στα δικαστικά έξοδα.